Brother

Brother (originaltittel: Брат) er en russisk film fra 1997, regissert av Aleksej Balabanov.

Handling 
Danila Bagrov er en russisk krigsveteran fra den første Tsjetsjenia-krigen, som havner i en slåsskamp mot noen sikkerhetsvakter. Moren hans insisterer deretter på at han burde reise til St. Petersburg for å oppsøke sin suksessrike eldre bror Viktor, som moren er sikker på vil hjelpe Danila å tjene til livets opphold. Der blir han snart venn med Kat, en energisk rusmiddelbruker, og «The German» Hoffman, en hjemløs gateselger som Danila hjelper etter at en kjeltring forsøker å presse ham. Uten at moren deres vet det, er Viktor egentlig en dyktig leiemorder som går under gatenavnet «Tataren» som har begynt å irritere mafiasjefen hans Roundhead. Hans siste mål er «The Chechen», en tsjetsjensk mafiasjef som nylig har blitt løslatt fra fengsel.

Viktor gir oppdraget sitt til Danila, og lyver for ham at tsjetsjeneren hadde presset ham. Han ber Danila om å gjennomføre leiemordet, noe han gjør. Roundheads kjeltringer oppdager og jager ham, men han klarer å stikke av. Under flukten møter han en kvinne som heter Sveta, som er gift med en voldelig ektemann. I mellomtiden er Roundhead sint over å miste en av håndlangerne sine, og at Viktor brukte noen andre til å utføre leiemordet. Han sender derfor Viktor til et nytt oppdrag sammen med en annen kjeltring, med planer om å få Viktor drept. Men Viktor gir også dette oppdraget til Danila.

Skuespillere 
 Sergej Bodrov – Danila Bagrov
 Viktor Sukhorukov – Viktor Bagrov
 Svetlana Pismitsjenko – Sveta
 Marija Zjukova – Kat
 Jurij Kuznetsov – «The German» Hoffman

Referanser

Eksterne lenker 
 

Russiske kriminalfilmer
Filmer fra 1997
Russiske dramafilmer
Filmer lagt til Russland
Russiske actionfilmer